lflage/wiki-talks huggingface dataset:
Сӳтсе явасси:Берёзовка (Хĕрлĕ Чутай районĕ)

message: Берёзовка мар, Ут Тапăр. Ellodanis5 (сӳтсе явни) 13:18, 21 Чӳк уйӑхӗн 2023 (UTC)
replies: text: Ӑҫта????? http://enc.cap.ru/?t=world&lnk=230 — кунта ҫук вӑл ят! Вырӑнти халӑх та, ав, Березовка тет!!! Николай Плотников (ыйтса пĕлĕр) 13:22, 21 Чӳк уйӑхӗн 2023 (UTC)

message: Мӗн тума вӑйпах ҫакӑн пек ятсене суйламалла-ха? Березовка тени вырӑсла пулнӑран-им? Ак кунта вырӑнти халӑх Ут Тапӑрь-е асӑнать, анчах та ҫавах тӗп ят вырӑнне Березовка тесе усӑ курать-ҫке!!! Мӗншӗн Шупашкар районӗнчи Хурӑнлӑх ял ятне ун пек «Попой» тесе ҫырма пуҫлас мар? Юрать-ха, «Попой» тесе яла калаҫҫӗ, пӗлеҫҫӗ. Анчах кунта ял ятне Ут Тапӑрь тесе пӗр вырӑсла ан пултӑр тесе кӑна усӑ курнӑ! Николай Плотников (ыйтса пĕлĕр) 13:20, 21 Чӳк уйӑхӗн 2023 (UTC)
Ну, çырса хур эппин Шупашкар вырăнне Чебоксар, Çĕрпÿ вырăнне Цивильск, Улатăр вырăнне Алатырь, Çĕнтервурри выранне Марппоссат, Мускав выранне Москва.  Çавă кирлĕ-и сана? Ellodanis5 (сӳтсе явни) 13:23, 21 Чӳк уйӑхӗн 2023 (UTC)
replies: text: Шупашкар пирки мар-ҫке халь калаҫу. Ял пирки информаци шырас пулсан эп, вырӑнти мар ҫын пулсан, мӗнле шырӑп? Тахҫан ӗлӗк-авал усӑ курнӑ ятпа-им? Хальхипе ӗнтӗ. Березовкӑна тупмастӑп та — ҫӗнӗ статья хатӗрлесе хуратӑп. Кирлӗ-и вӑл? Вырӑнтисем хӑйсен ялне Ут Тапӑрь темеҫҫӗ пулсан ма вӑйпа чӑвашлатса тӑмалла? Эп Шупашкар вырӑнне Чебоксар теме сӗнместӗп-ҫке! Николай Плотников (ыйтса пĕлĕр) 13:29, 21 Чӳк уйӑхӗн 2023 (UTC)ен
replies: text: :Енчен те Ут Тапăр çырнă пулсан, чăнах та çапла. Ашак Тапăр е Сурăх Тапăр мар.Ĕне Тапăр та мар. --Ellodanis5 (сӳтсе явни) 13:37, 21 Чӳк уйӑхӗн 2023 (UTC)
replies: text: ::Малтан ҫырнӑ. Манран инҫе мар яла та малтан Попой тесе ҫырнӑ. Халь Хурӑнлӑх. Вырӑсла — Хурынлых. Никам та ни Побои ҫырмасть, ни Попой. Эпӗ вара яланах, мӗн ачаран, ӑна Попой ятпа пӗлнӗ. Пӗрре тӑвансем патне открытка ямаллаччӗ те (пурччӗ ун пек вӑхӑтсем), ял ятне Хурынлых тесе ҫырмалли мана самай тӗлӗнтернӗччӗ. Вӗсем малтанхи ятсем, ҫавӑн пек вӗсене палӑртмалла та. Ак инҫе мар «Антоновка» коттедж поселокӗ ӳсет — ӑна та вӗт-ха «Антункасси» тесе палӑртаймастӑн… Е «Тихая слабода» коттедж поселокне илес — ун ятне те «Шӑп Слапата» тесе ҫавӑрттарса хураймастӑн. «Загорское» коттедж поселокӗ… Ман ҫапла ҫырас килет тенипех «Сӑртхыҫ» коттедж поселокӗ тесе хураймастӑн… Николай Плотников (ыйтса пĕлĕр) 17:46, 21 Чӳк уйӑхӗн 2023 (UTC)
thread_title:  Ут Тапӑрь? 

message: Нумаях пулмасть Самар Кукринчи «Лбище» текен ялăн чăвашла ячĕ тупăнчĕ — Нăлпаш. Ellodanis5 (сӳтсе явни) 13:54, 21 Чӳк уйӑхӗн 2023 (UTC)
replies: text: Кунта сӑмах Нӑлпаш пирки мар. Березовка ҫинчен калаҫатпӑр… Николай Плотников (ыйтса пĕлĕр) 15:30, 21 Чӳк уйӑхӗн 2023 (UTC)
replies: text: :Пурте пĕр ретре вĕсем. Кашнийĕн тĕлĕшпе калаçса тăмасан та. Эс ан калаç, тыт та каялла тавăр. --Ellodanis5 (сӳтсе явни) 16:55, 21 Чӳк уйӑхӗн 2023 (UTC)
thread_title:  [[Нăлпаш]]
Сӳтсе явасси:Хĕрлĕ Çыр (Хĕрлĕ Чутай районĕ)

message: Кунта та, вырӑс сӑмахӗ ан пултӑр тесе «Хӗрлӗ Ҫыр» ҫырса хунӑ… Тӗрӗссипе вара — «Хӗрлӗяр». Аптрушки… Мӗншӗн ҫав тери пӑтратмалла? Николай Плотников (ыйтса пĕлĕр) 13:25, 21 Чӳк уйӑхӗн 2023 (UTC)
thread_title:  Хӗрлӗяр
Сӳтсе явасси:Вăта Европа

message: Тен, ҫавах та Вӑтаҫӗр Европа? Николай Плотников (ыйтса пĕлĕр) 13:48, 21 Чӳк уйӑхӗн 2023 (UTC)
thread_title:  Кун пек калани пур-им?
Сӳтсе явасси:Юманлăх (Хĕрлĕ Чутай)

message: Ял ҫыннисем хӑйсен ялӗ чӑвашла Юманлӑх пулнине пӗлеҫҫӗ-ши? Е каллех мана Шупашкар вырӑнне Чебоксар ҫыртарассипе хӑмсарӗҫ? Дубовка пулмалла ӗнтӗ. Николай Плотников (ыйтса пĕлĕр) 15:26, 21 Чӳк уйӑхӗн 2023 (UTC)
thread_title:  Пӗлеҫҫӗ-ши?
Сӳтсе явасси:Шорово

message: Кунта — «Шорово» кӑна! Ятарласа Нестеровӑнне пӑхрӑм — ҫук ун пекки!!! Пӑрахӑр-ха шутласа кӑларнӑ ятсемпе усӑ курма!!! Николай Плотников (ыйтса пĕлĕр) 19:53, 21 Чӳк уйӑхӗн 2023 (UTC)
thread_title:  Ку ят тата ӑҫтан? 

message: «Пирӗн пурнӑҫ» хаҫата пӑхрӑм. Чӑвашлисене сахал вырнаҫтараҫҫӗ пулин те анчах «Шорово» яла асӑннисем пур. Таҫта та: «Шорово». Е эсир хӑвӑра вӗсен ял ячӗ пирки аванрах пӗлетӗр тесе шутлатӑр-и? Николай Плотников (ыйтса пĕлĕр) 20:00, 21 Чӳк уйӑхӗн 2023 (UTC)
thread_title:  «Пирӗн пурнӑҫ»
Сӳтсе явасси:Çăмах яшки

message: Вырăсла та çырас пулать. Viktor (сӳтсе явни) 16:42, 22 Чӳк уйӑхӗн 2023 (UTC)
replies: text: : Вырăсла çырас тесен, транлитераци кирлĕ. --Ellodanis5 (сӳтсе явни) 17:08, 22 Чӳк уйӑхӗн 2023 (UTC)
thread_title:  Интервики
Сӳтсе явасси:Энтрел (Шăмăршă районĕ)

message: Тӗрӗс ят Энтриел пулмалла пуль? Николай Плотников (ыйтса пĕлĕр) 18:28, 22 Чӳк уйӑхӗн 2023 (UTC)
replies: text: Нестеровӑнне те пӑхрӑм — унта та ҫаван пекех. Апла пулин те Энтӗрьел тени те час-часах тӗл пулать: «Шӑмӑршӑ хыпарӗ», «Ҫамрӑксен хаҫачӗ». Николай Плотников (ыйтса пĕлĕр) 18:35, 22 Чӳк уйӑхӗн 2023 (UTC)
replies: text: :Тӗрӗссипе ӗнтӗ, энциклопедипе Нестеровӑн варианчӗпе усӑ курмалла. Чи шанчӑклӑ ҫӑлкуҫ-ҫке… Нестеровӑннинче юрӗ тейӗпӗр, улӑштарма май ҫук. Анчах Чӑваш энциклопедийӗн сайтӗнче, ыйтсан, улӑштарма пултараҫҫӗ пуль. Николай Плотников (ыйтса пĕлĕр) 18:37, 22 Чӳк уйӑхӗн 2023 (UTC)
thread_title:  Энтриел
Сӳтсе явасси:Çĕньял Покровски

message: Пӑтрашӑну ан пултӑр тесен ял ятне «Ҫӗньял (Ҫӗньял Покровски ял тӑрӑхӗ)» теме сӗнетӗп. Нимӗнле Пукрав та (никам та ун пек кунта каламасть!) пулмалла мар, дефиспа та ҫырмалла мар. Николай Плотников (ыйтса пĕлĕр) 09:44, 23 Чӳк уйӑхӗн 2023 (UTC)
replies: text: Çĕньял Покровски темелле. Дефис кирлех мар. --Ellodanis5 (сӳтсе явни) 10:32, 23 Чӳк уйӑхӗн 2023 (UTC)
thread_title:  Ячӗ
Шаблона сӳтсе явмалли:Китай

message: Кӑна «йӑлари» мар пуль, «хӑнӑхнӑ ҫырулӑх» тесен ӑнланмалларах ман шутпа. Николай Плотников (ыйтса пĕлĕр) 09:21, 24 Чӳк уйӑхӗн 2023 (UTC)
replies: text: Традицилле çырулăх. Çавăнпа йăлари тенĕ. --Ellodanis5 (сӳтсе явни) 11:11, 24 Чӳк уйӑхӗн 2023 (UTC)
replies: text: :Ӑнланатӑп ун пирки. Анчах чӑн чӑвашла «йӑлана кӗнӗ ҫырулӑх», «йӑлари» — пач урӑх япала пулса тухать. Смыслне кӑтартас тесен «хӑнӑхнӑ» тенипу усӑ курсан пит аван. Ҫаван пирки кӑна. Николай Плотников (ыйтса пĕлĕр) 13:46, 24 Чӳк уйӑхӗн 2023 (UTC)
thread_title:  «Йăла» мар пуль
Шаблона сӳтсе явмалли:Элĕк районĕ

message: Ятсен тулли йышӗ ҫапла пулчӗ: 
Алкукасси  Анат Татмăш  Анат Хурасан  Анаткасси  Анаткасси  Анатри Шĕвĕш  Анатри Юлăш  Антоновка выççăлки  Асамат  Ассакасси  Атайкасси  Атмалкасси  Вăрманкас  Витеçуч  Вутлан  Вылпасар  Вырăс Сурăм  Дубовски  Ехремкасси  Илленушкăнь  Ишпарайкă  Иштек  Йăлкăш  Йăранар  Кăраклав  Кĕçĕн Тăван  Кĕçĕн Тукташ  Кайри Хирлеп  Какаç  Кармал  Качалав  Кивкасси  Кивуй  Кораккаси  Крымсарайккă  Куракăш  Лопашка Мучикасси  Лутра Пакăш  Мăн Вылă  Мăн Кăканар  Мăн Карачура  Мăн Тукташ  Мăн Шĕвĕш  Мăн Этмен  Мăн Ямаш  Малти Хирлеп  Мартынкасси  Пĕчĕк Йăлкăш  Пĕчĕк Кăканар  Пĕчĕк Карачура  Пĕчĕк Мĕлĕш  Пĕчĕк Элĕк  Пиçенер Туктамăш  Пиçенер  Писĕп  Писер выççăлки  Питĕшкасси  Прашушкăнь  Самушкă  Сарплат  Сатлайкă  Синер  Сморотин  Сурăмварри  Сурăмпуç Мучикасси  Сурăмпуç Шĕмшеш  Çĕнкас Юнтапа  Çĕнушкăнь  Çирĕккасси  Çулавăç  Тăвăш Юнтапа  Тавăт  Тени  Тимĕрçкасси  Торăпкасси  Туçи Шĕмшеш  Тукач  Тури Вылă  Тури Татмăш  Тури Хурасан  Тури Юлăш  Улăх Шĕмшеш  Ураскилт  Урмай  Урпаш  Хирлеппуç Мĕлĕш  Хитекушкăнь  Хорнсор  Хуравар  Чăваш Сурăм  Чăрăшкасси  Чартак  Чулкаç  Шăлан выççăлки  Шĕмшеш  Шĕнтреш  Шавранчăк  Шапкин  Шор Шетмĕ  Шур-Пайраш  Шураç  Шуркасси  Шуркасси  Шуркасси Сурăм  Элĕк  Элекушкăнь  Энехмет  Этмен  Юманлăх  Юнтапа  Яккушкăнь  Якунькă  Янăш  Янкурас  Ярхуньушкăнь
Тен, улӑштармалла? Николай Плотников (ыйтса пĕлĕр) 13:59, 24 Чӳк уйӑхӗн 2023 (UTC)
thread_title:  Ятсен тулли йышӗ
Сӳтсе явасси:Хаваслантаракан газ

message: Ятне урăхла çырмалла. Viktor (сӳтсе явни) 19:50, 25 Чӳк уйӑхӗн 2023 (UTC)
replies: text: Веселящий газ. Ăна «салхулантаракан газ» теейместĕн. --Ellodanis5 (сӳтсе явни) 04:30, 26 Чӳк уйӑхӗн 2023 (UTC)
thread_title:  Термин
Сӳтсе явасси:Кляшево (Аровский сельсовет)

message: «Кляшево (… ял канашӗ/ял тӑрӑхӗ)» пулмалла пуль? Николай Плотников (ыйтса пĕлĕр) 21:55, 25 Чӳк уйӑхӗн 2023 (UTC)
replies: text: «Кляшево (Арово ял тӑрӑхӗ)» Николай Плотников (ыйтса пĕлĕр) 21:57, 25 Чӳк уйӑхӗн 2023 (UTC)

text: Пушкăртсемпе тутарсем Кĕлĕш (Чышма районĕ) (е Келеш/Кэлеш) тенĕ. Ял канашĕ халь арчана кĕнĕ, пуль. Viktor (сӳтсе явни) 21:59, 25 Чӳк уйӑхӗн 2023 (UTC)
replies: text: :Вырӑсла статьяра «сельсовет»… Николай Плотников (ыйтса пĕлĕр) 22:28, 25 Чӳк уйӑхӗн 2023 (UTC)

text: :Ял канашӗ: «Аровский сельсовет муниципального района» — ял канашӗн официаллӑ сайтӗнче ҫапла. Пӗтермен иккен… Николай Плотников (ыйтса пĕлĕр) 22:31, 25 Чӳк уйӑхӗн 2023 (UTC)
thread_title:  Ятне улӑштармалла пуль ӗнтӗ?
Сӳтсе явасси:Кăнтăр Шетланди утравĕсем

message: Халь интервики лартас терӗм те Кӑнтӑрти Шетланд утравӗсем пирки ку статья пуррине куртӑм. Эпӗ халь куҫарни пысӑкрах, тата унта кунти мӗнпур информаци пур. Ҫавна май кунтан лере куҫаракан каҫӑ лартмалла кӑна пуль. Николай Плотников (ыйтса пĕлĕр) 08:38, 26 Чӳк уйӑхӗн 2023 (UTC)
thread_title:  Пӗрлештермелле пуль
Сӳтсе явасси:Такар

message: Чăнах, çапла-и вара? Хăш районта калаçаççĕ?
replies: text: Сăмахсарсене пăхма ма ÿркенен? Йывăр мар вĕт пăхса илме. --Ellodanis5 (сӳтсе явни) 16:40, 26 Чӳк уйӑхӗн 2023 (UTC)

text: Такар — диалект сӑмахӗ те темен. Николай Плотников (ыйтса пĕлĕр) 18:31, 26 Чӳк уйӑхӗн 2023 (UTC)
thread_title:  Ячĕ
Категорине сӳтсе явмалли:Кальций пĕрлешĕнĕвĕсем

message: Орфографипе — «Кальци» (ҫиччас тепри ак Кальцци тесе ҫырмалла тесе чупса ҫитӗ) Николай Плотников (ыйтса пĕлĕр) 10:35, 28 Чӳк уйӑхӗн 2023 (UTC)
replies: text: Ун валли саппас вариант пур — Кальципе пĕрлешнисем (-ни вĕçленине юратмасть темшĕн). Viktor (сӳтсе явни) 10:56, 28 Чӳк уйӑхӗн 2023 (UTC)
P.S. Иезуитсемпе розенкрейцерсем тавлашнипе пĕрех. Viktor (сӳтсе явни) 11:01, 28 Чӳк уйӑхӗн 2023 (UTC)
thread_title:  Орфографипе 

message: Кальци мар, Кальций темелле. Ытти химилле элементсем тĕлĕшпе те çавах. Пит кирлĕ пулсан, тĕплĕн ăнлантарса паратăп. Ellodanis5 (сӳтсе явни) 11:25, 28 Чӳк уйӑхӗн 2023 (UTC)
replies: text: Виноградовсен «йĕрки» вырăсларан кĕнĕ тата ий-пе пĕтекен сăмахсене й-сăр çырма сĕнет. Анчах та, акă, кий е Вий сăмахсенче (вĕсем вырăс чĕлхинчен кĕнĕ!) юлашки сасса-саспаллие кăларса пăрахмаççĕ. Нихăш словартье те! Эппин, ку тĕлĕшпе пăрăнаççĕ пулсан, ытти тĕслехсенче те пăрăнма май пур. Ий-пе пĕтекен химилле элементсем теçетки-теçеткипе. Й-сене кăларса персен çав тери аван мар пулса тухать. Тĕрĕсленĕ. --Ellodanis5 (сӳтсе явни) 11:55, 28 Чӳк уйӑхӗн 2023 (UTC)
thread_title:  Кальци мар, Кальций темелле 

message: Кунта Виноградовсен орфографийĕ ура хурать каллех. Юратни/Юратманни мар. Çав вăхăтрах леш Виноградовсем Кий (бильярдла вылямалли хатĕр), сий, çий сăмахсемпе мĕн тăвасшăн-ши? Ellodanis5 (сӳтсе явни) 11:30, 28 Чӳк уйӑхӗн 2023 (UTC)
thread_title:  Кальципе пĕрлешнисем (-ни вĕçленине юратмасть темшĕн). 

message: Мĕн вăл «кальцийпе пĕрлешнисем»? Унашкал термина нихçан та илтмен. Ellodanis5 (сӳтсе явни) 11:31, 28 Чӳк уйӑхӗн 2023 (UTC)
thread_title:  Ун валли саппас вариант пур — Кальципе пĕрлешнисем 

message: Эп пĕрлешĕнÿ сăмаха йышăнатăп çеç мар, юрататăп та. Юратнипе чуптуса илме те хатĕр. )) Анчах та вăл форма кунта ниме те пĕлтермест. Хуть пĕрлешÿ те, хуть пĕрлешĕнÿ те — çавах.  Япалалăх. Атомсем е  атомсемпе молекулăсем (комплекслă япалалăхра) пĕрлешнĕ. Пĕрлешĕнÿ тени, çапах та ытлашши  ăслăлăх, ытлашши кукăр-макăр. Химилле пĕрлешÿсем пирки çырнă ятарлă статьяра  та пĕрлешĕнÿ мар, пĕрлешÿ тенĕ. Çавна ним пăркаланмасăр тытса пырас пулать. Паллах, кунта пĕрлешĕнÿ тенипе тĕнче ишĕлсе анмасть ĕнтĕ. Ellodanis5 (сӳтсе явни) 11:40, 28 Чӳк уйӑхӗн 2023 (UTC)
thread_title:  Пĕрлешÿ тата Пĕрлешĕнÿ
Сӳтсе явасси:Ямал-Ненец автономиллĕ тăрăхĕ

message: Кунта каҫараканнисем тумалла тогда, ҫӗнӗ ята тусан. "Ямал-Ненец автономиллĕ тăрăхĕ" 1 ҫеҫ эленмент каҫӑлать. "Ямал-Ненец автономи тăрăхĕ" 97 элемент каҫӑлать. Каҫараканни страници тумалла.
Мӗнле разница?
Чукотка автономлӑ тăрăхӗ
Ямал-Ненец автономиллĕ тăрăхĕ
Малтанхи вӗсем автономи ҫеҫ пулнӑ, ыттисем пекех! Мӗн пулнӑ вӗсен ячӗсене улӑштарнишӗн? Пире пӗр стандарт кирлӗ, тата ытти АТ ятсене улӑштармалла тогда. Тӗмле хаос иначе!
Max Tenche (сӳтсе явни) Max Tenche (сӳтсе явни) 12:38, 29 Чӳк уйӑхӗн 2023 (UTC)
replies: text: Малтан çапла çырнăччĕ. Ансатрах пултăр тесе. Тĕрĕсех мар пулать, теççĕ. Вырăссен грамматикинче чылай суффикс (пирĕн аффикс). Эпир те вĕсенни пек тăрук тусан, ăнланса илме йывăр пулĕ, пуç пăтрашăнса кайĕ (апла тусан, ликбез кирлĕ кашни ялта). Ĕлĕк автономнăй тенĕ. Автономлă — автономиллĕ? Кунта вырăс чĕлхинче пĕрех усă кураççĕ: автономная область (политика), автономная система (техника). Чăваш чĕлхинче ĕнтĕ икĕ пĕлтерĕшлĕ пулать (уйăрнă) автономиллĕ облаç (политика, такам кĕртсе янă çав и саспаллине), автономлă система (техника). Вырăсла-чăвашла сăмахсарсенче çапла тунă. Шырав тăрăх тĕрĕслеме пулать çакна. Пĕтĕм грамматикăна йĕркелесе çитермен-хе. Майĕпĕн тăвăпăр. Кунта эпир энциклопедири статьясене çеç мар çыратпăр, çĕнĕ çамахсене кĕртетпĕр, çавăнпа кăлтăксем сиксе тухаççĕ. Çавах сӳтсе-явса пымалла. Viktor (сӳтсе явни) 13:35, 29 Чӳк уйӑхӗн 2023 (UTC)
replies: text: :Скворцов ҫапла куҫарнӑ: Ямал-Ненец автономиллĕ округĕ (вӑл сирӗншӗн авторитет мар пулин те кӑтартам…) Николай Плотников (ыйтса пĕлĕр) 13:54, 29 Чӳк уйӑхӗн 2023 (UTC)

text: :2012 ҫулхи вырӑсла чӑвашла словарьте — Автономиллӗ Ямал-Ненец округӗ (625-мӗш страница). Николай Плотников (ыйтса пĕлĕр) 13:56, 29 Чӳк уйӑхӗн 2023 (UTC)
thread_title:  Кунта каҫараканнисем
Категорине сӳтсе явмалли:Тĕк

message: Чăвашла çÿçсем темеççĕ ĕнтĕ ăна. Ellodanis5 (сӳтсе явни) 19:57, 29 Чӳк уйӑхӗн 2023 (UTC)
replies: text: Тĕрлĕ çӳç тĕсĕ кĕрет категорие. Статьяра çырăр апла. Viktor (сӳтсе явни) 20:00, 29 Чӳк уйӑхӗн 2023 (UTC)

message: Тĕрлĕ çÿç чăваш чĕлхинче тĕк пулать — Тĕк (сĕтпе ӳсекеннисен) Ellodanis5 (сӳтсе явни) 20:35, 29 Чӳк уйӑхӗн 2023 (UTC)
thread_title:  «Тĕрлĕ çÿç»
Категорине сӳтсе явмалли:Медицина хатĕр-хĕтĕрлĕхĕ

message: :Медицина хĕтĕрлĕхĕ темелле анчах пуль? Viktor (сӳтсе явни) 13:49, 30 Чӳк уйӑхӗн 2023 (UTC)
replies: text: : Хуть те мĕнле словарьте те хатĕр-хĕтĕр сăмах пур. Хатĕрлĕх тени те пур. Анчах та ăна «готовность» пек куçараççĕ. Хĕтĕр тени нихçан та хăй тĕллĕн çÿремест. Хуть мĕнле пулсан та, кирлĕ сăмахĕ пур çĕртех тем «шыраса» çÿреме кирлĕ мар. --Ellodanis5 (сӳтсе явни) 20:27, 30 Чӳк уйӑхӗн 2023 (UTC)
thread_title:  Ячĕ
Сӳтсе явасси:Котлет

message: Котлет темелле пуль? Viktor (сӳтсе явни) 17:13, 30 Чӳк уйӑхӗн 2023 (UTC)
replies: text: Паллах, апла калама пулать. Анчах та ку вĕçне çитиех чăвашлатни мар. Кунта тĕпре О е А пулни мар. Тĕпре — сăмах вĕçĕ. Вĕçĕнчи Т. Мĕнле вуламалла ăна? Çемçетсе е çемçетмесĕр? Çакă паллă мар. 100% чăвашла пулсан çемçетмеллеччĕ. Кунта вара тем тумалла?  --Ellodanis5 (сӳтсе явни) 20:09, 30 Чӳк уйӑхӗн 2023 (UTC)
thread_title:  Ячĕ
Сӳтсе явасси:Елизово районĕ

message: Халӑх пурӑнакан вырӑнсемпе поселенисен ячӗсене куҫармалла-и вара? Ман шутпа, пӗчӗк халӑх пурӑнакан вырӑнсене ҫакӑн пек куҫарни пӑтраштарса ҫеҫ ярӗ. Max Tenche (сӳтсе явни) 20:21, 1 Раштав уйӑхӗн 2023 (UTC)
replies: text: Орфографипе килӗшӳллӗн. Унсӑр пуҫне «Ҫӗнӗ», «Тури», «Анатри», «Кивӗ» (ячӗ ҫирӗпленмен пулсан /Нью-Йорк пек/) пайсене куҫармаллах ӗнтӗ тесе шутлатӑп. «Новоселовка» ятлине ун пекех хӑвармалла, «Новое село» пулсан — «Ҫӗнӗ сала» тесе палӑртмалла пуль. Правило палӑртмалла. Николай Плотников (ыйтса пĕлĕр) 20:41, 1 Раштав уйӑхӗн 2023 (UTC)
replies: text: :@PCode «Ҫӗнӗ», «Тури», «Анатри», «Кивӗ» ку юрӗ паллах, хӑҫан ку ят пайӗ. Кунта вӗт Новый ку пӗр сӑмах ятра, нимӗнпе те ҫыхӑнтарнӑ. Ҫавӑн пек, тата Коряки, Начики, Раздольный, Вулканный, Пионерский ку поселенисен ячӗсем, мӗншӗн вӗсене куҫармалла-и? Сӑмахран, Мускав облаҫӗнчи хуласем тата хула тӑрӑхӗсем нимӗн те куҫарнӑ, Долгопрудный ку Долгопруднӑй мар, Железнодорожный ку Железнодорожнӑй е Чукунҫул мар, Жуковский ку Жуковскӑй мар тата ыттисем...

text: :Кусем вӗсен ячӗсем. Вӗсен ятарлӑ Чӑваш ячӗсем ҫук, ҫавӑнпа та вырӑсларан ятне илетпӗр. Эпӗ тӗрӗс мар-ши? Сирӗн логикипе Грозный — Грознӑй пекех е Хаяр пекех ҫырмалла получается. Ку чӑвашлатни излишне шутлап. Хисеплесе, Max Tenche (сӳтсе явни) 21:25, 1 Раштав уйӑхӗн 2023 (UTC)
thread_title:  Пурӑнан вырӑнсен ячӗсем
Сӳтсе явасси:Усапка

message: Çакнашкал сăмах чăнах пур-и вара? Viktor (сӳтсе явни) 20:26, 4 Раштав уйӑхӗн 2023 (UTC)
replies: text: Сăмахсарсене пăхса илме ÿркенмелле мар çеç. --Ellodanis5 (сӳтсе явни) 02:52, 5 Раштав уйӑхӗн 2023 (UTC)
replies: text: :Мăнă пулни сăпайлă мар. Viktor (сӳтсе явни) 09:54, 5 Раштав уйӑхӗн 2023 (UTC)
thread_title:  Ячĕ
Категорине сӳтсе явмалли:1743 çулта килнисем

message: Вырӑсларан тӳрремӗн куҫармалла мар пуль. Тишкертӗм те ку категори «1743 çулта никӗсленнисем» ятлӑ пулмалла. Пурӑнмалли вырӑн ниҫта та килсе тӑмасть, ниҫта та ҫитсе тӑмасть, вӑл никӗсленет. Николай Плотников (ыйтса пĕлĕр) 11:53, 6 Раштав уйӑхӗн 2023 (UTC)
replies: text: Çак категорие (унăн кĕçĕн категорисене) çĕршывсем/хуласем/çуртсем, ӳкерчĕксем/романсем/симфонисем т.ыт. те кĕреççĕ. Viktor (сӳтсе явни) 12:11, 6 Раштав уйӑхӗн 2023 (UTC)
replies: text: :Вара? Ҫӗршыв никӗсленет. Хула никӗсленет. Ҫурт никӗсленет. Ӳкерчӗксем, романсем, симфонисем хайланаҫҫӗ. «1743 çулта никӗсленнисем, хайланнисем» теме пулать. Анчах ниепле те «килнисем» мар! Чӑвашла ун пек каламаҫҫӗ!!! Таҫтан тӗнче уҫлӑхӗнчен килсе лармаҫҫӗ вӗт вӗсем! Николай Плотников (ыйтса пĕлĕр) 12:59, 6 Раштав уйӑхӗн 2023 (UTC)
thread_title:  Ӑҫта килнӗ? Ӑҫта ҫитнӗ?
Сӳтсе явасси:Чăваш автономлă облаçĕ

message: Википединче Чăваш Автономи Облаçĕ статья пур. Интервикипе.
Ку уйрӑм е копия статья? статья кӑларса ямалла? Max Tenche (сӳтсе явни) 19:50, 8 Раштав уйӑхӗн 2023 (UTC)
replies: text: Пултăр халлĕхе. Вĕсене пĕрлештермелле ĕнтĕ. Пĕрремĕшне Плотников çырнă, иккĕмĕшне — эпĕ. Автономи облаçне автономиллĕ çине куçармалла пуль. Viktor (сӳтсе явни) 19:58, 8 Раштав уйӑхӗн 2023 (UTC)

text: Чӑн та пӗрлештермелле. Анчах темшӗн, тӗрӗс ятлине улӑштарнӑ. Хӑнӑхнӑ ятсемпе усӑ курманни ҫавӑн патне илсе ҫитерет те ӗнтӗ. Кашни уйрӑм статья хатӗрлеме тытӑнать. Чӑаш халӑхӗ Виктортан кӑна мар, ытти халӑхран та тӑрать. Ҫавна май вӗсен шухӑшне те шута илмелле. Николай Плотников (ыйтса пĕлĕр) 07:20, 9 Раштав уйӑхӗн 2023 (UTC)
thread_title:  Ку урӑхлӑ е копия?
Сӳтсе явасси:Кристаллогидратсем

message: Кунашкал статьясене яланах пĕреллĕ хисепре çырнă. Нумайлă хисепре çырни кунта ним тума та кирлĕ мар. Пĕррелле хисепре çырни викификаци ĕçне те çăмăллатать. Ellodanis5 (сӳтсе явни) 20:10, 8 Раштав уйӑхӗн 2023 (UTC)

message: <<Кристаллогидра́тсем — шыв молекулисенчен тытăнса тăракан кристалсем>> Кун пек калакана хуть те мĕнле хими вĕрентевçи те ИККĔ лартса пама тивĕçлĕ. Мĕншĕн тесен шыв молекули е молекулисем кунта — çумçакки пекки çеç. Тĕпре — урăх йышши  молекула. Комплекслă пĕрлешб<ÿ теççĕ ун пеккисене. Вулакана валли суйса çырмалла мар. Ellodanis5 (сӳтсе явни) 20:15, 8 Раштав уйӑхӗн 2023 (UTC)
thread_title:  Йăнăш 1 

message: Мĕншĕн чĕнтĕр тесе çырмалла, енчен те халиччен решетке тенĕ пулсан? Ellodanis5 (сӳтсе явни) 20:18, 8 Раштав уйӑхӗн 2023 (UTC)
thread_title:  Йăнăш 2 

message: Температура сивĕ те, ăшă та, вĕри те, сулхăн та пулмасть. Вăл е пысăк, е пĕчĕк. Ellodanis5 (сӳтсе явни) 20:20, 8 Раштав уйӑхӗн 2023 (UTC)
Тата ытти те. --Ellodanis5 (сӳтсе явни) 20:33, 8 Раштав уйӑхӗн 2023 (UTC)
thread_title:  Сивĕ температура 

message: :Сире валли пĕчĕк/пысăк ĕç тупăнчĕ. Вырăс чĕлхинче çакнашкал сăмахсем/терминсем пур: цвет, тип, вид. Чăвашла вĕсене пурне те тĕс тетпĕр. Кашнине валли хăйнемай чăваш терминне шутласа кăларсан аванччĕ. Viktor (сӳтсе явни) 20:43, 8 Раштав уйӑхӗн 2023 (UTC).
replies: text: :Тип валли çеç кирлĕ унта. Ыттисем каяççĕ, чармаççĕ. Тип тени те биологилле таксономире çеç урăх сăмахпа каланмалла. --Ellodanis5 (сӳтсе явни) 14:58, 9 Раштав уйӑхӗн 2023 (UTC)
thread_title:  Сĕнӳ 

message: Пĕрреллĕ хисеприсене викификацилесси çăмăлрах пулни чĕрĕппе те паллă.   Ellodanis5 (сӳтсе явни) 14:54, 9 Раштав уйӑхӗн 2023 (UTC)
thread_title:  Пĕрреллĕ хисеп
Сӳтсе явасси:Вырăнти тăрă

message: «Вырӑнӑн чи ҫӳллӗ вырӑнӗ» — кунта ҫакӑн пек ӑнлав. «Вырӑн» тенине икӗ хут усӑ курас мар тесен «Вырӑнӑн чи пысӑк ҫӳллӗшӗ» теме пулать. Е «Тӑрӑхӑн чи ҫӳллӗ вырӑнӗ». «Вырӑнти тӑрӑ» — кунта вырӑс чӗлхиллӗ конструкци палӑрать, чӑваш сӑмахӗсемпе ҫырнӑ пулин те ҫавах вырӑсла пулса тухнӑ. Николай Плотников (ыйтса пĕлĕр) 07:09, 9 Раштав уйӑхӗн 2023 (UTC)
thread_title:  Ячӗ
Сӳтсе явасси:Чăваш Автономиллĕ Облаçĕ

message: Йӗркеллӗ, пурте ҫавӑн пек усӑ куракан ята мӗн тума улӑштармалла? Википедире ҫапла ҫыраҫҫӗ тесе пурте сирӗн пек ҫырма пуҫлӗҫ тесе-им? Ҫук! Пурте «Википедире пӑтранаҫҫӗ кӑна, ҫавӑнпа унти тӗслӗхсемпе усӑ курмалла мар» тесе шутлаҫҫӗ ҫеҫ! Николай Плотников (ыйтса пĕлĕр) 07:14, 9 Раштав уйӑхӗн 2023 (UTC)
thread_title:  Йӗркеллӗ ята ма улӑштармалла-ха?
Категорине сӳтсе явмалли:Иранри паллă вырăнсем

message: Курăнăмсем темелле. Паллă вырăн тени йĕркеллех мар. Ellodanis5 (сӳтсе явни) 13:50, 9 Раштав уйӑхӗн 2023 (UTC)
replies: text: Пит йӗркеллӗ. Ӑнланмаллискер. «Курӑнӑм» текста ӑнланмалла мар тӑвать кӑна. Халӑх ытларах хутшӑнӑр тесен Википедине ӑнланмалларах тума тӑрӑшмалла. Николай Плотников (ыйтса пĕлĕр) 16:22, 9 Раштав уйӑхӗн 2023 (UTC)
replies: text: :: Цитата. Достопримеча́тельность — место, вещь или объект, Цитата вĕçĕ. --Ellodanis5 (сӳтсе явни) 17:09, 9 Раштав уйӑхӗн 2023 (UTC)
replies: text: :::Вещь тата объект --Ellodanis5 (сӳтсе явни) 17:09, 9 Раштав уйӑхӗн 2023 (UTC)

message: Ботсем туса парасса кĕтмелле мар. Мĕншĕн тесен лешĕ арпашанма тата арпаштарма та пултарать. Хăçан çыхантарса пĕтересси те паллă мар. Турă парасса кĕтсе лармалла мар. Ellodanis5 (сӳтсе явни) 13:52, 9 Раштав уйӑхӗн 2023 (UTC)
replies: text: Статья шучĕпе 100 пин патнелле çитсен (ботпа пĕр эрнере кĕртме пулать), пирĕн пата нумай çын (пĕлет/пĕлмест чăвашла), транслейтора алла илсе   статья чышма тытăнĕ — тӳрлетсе тăр анчах. Викире хăйĕнче транслейтор пур, сăмахран, акăлчан чĕлхинчен вырăс чĕлхине питĕ яка куçарать. Çавăнпа та кунта çав йăнăшсене тӳрлетме юратакансем те (хăй статьясене ытлах тултармасан та), патруллекенсем те кирлĕ пулаççĕ. Нимĕçсен, халĕ акăлчансен те, бот лартнă — грамматика енчен начар çырнă статьяна тӳрех кăларса пăрахать. Viktor (сӳтсе явни) 18:52, 9 Раштав уйӑхӗн 2023 (UTC)
thread_title:  Статьяна ытти чĕлхесемпе тÿрех куçармалла
Сӳтсе явасси:Балкар драма театрĕ

message: Кунта каллех ҫав ӑнӑҫсӑр формӑпа усӑ курнӑ! Тӗрес ят, чӑвашла йӗркеллӗ калӑпланаканни, «К. Ш. Кулиев ячĕллĕ Балка́р патшалăх драма теа́трĕ» пулмалла! Николай Плотников (ыйтса пĕлĕр) 08:19, 10 Раштав уйӑхӗн 2023 (UTC)
thread_title:  Тӗрӗс мар форма!
Категорине сӳтсе явмалли:2-мĕш пинçуллăхĕнче килнисем

message: Виктор, ара, ӑнлантарса парӑр-ха — Ӑҫтан вӗсем килнӗ? Чӑашла ун пек пулма пултарайманни пикри пӗрре кӑтартрӑм — ҫавах «килнисем». Килеҫҫӗ пулсан ӑҫтан та пулин вӗсем тухнӑ. Николай Плотников (ыйтса пĕлĕр) 12:20, 10 Раштав уйӑхӗн 2023 (UTC)
Тата — камӑнлӑх категори кунта ытлашши. Николай Плотников (ыйтса пĕлĕр) 12:21, 10 Раштав уйӑхӗн 2023 (UTC)
replies: text: Универсаллă сăмах... Килнĕскерсем тесе çырнă пулсан, урасем çинче утса килнĕ темелле. Появившиеся теме пулать - эс вырăс сăмахĕсене кĕртме кăмаллатăн. Viktor (сӳтсе явни) 12:44, 10 Раштав уйӑхӗн 2023 (UTC)
replies: text: :Эп вырӑс сӑмахӗсемпе мар, чӑваш сӑмахӗсемпех ҫыратӑп. Мӗншӗн «появившиеся» темелле? Вӑл сӑмаха «палӑрнӑ» теме пулать. «2-мӗш пинҫуллӑхра палӑрнисем». Чӑн чӑвашла калас пулсан, сӑмах хайланӑ, никӗсленӗ япаласем пирки пулсан — «ӑсталаннӑ» теме пулать: «2-мӗш пинҫуллӑхра ӑсталанисем». Николай Плотников (ыйтса пĕлĕр) 12:57, 10 Раштав уйӑхӗн 2023 (UTC)
replies: text: ::Аса илтĕм. Мĕншĕн/ма çапла çырнине. Нумай шухăшланăччĕ тахçан. Çут тĕнчене килнисем, терĕм вара, кайран кĕскетрĕм. Экономи... Viktor (сӳтсе явни) 14:49, 11 Раштав уйӑхӗн 2023 (UTC)
replies: text: :::«Ҫут тӗнчене килнисем» — кунта йӗркеллӗ, чӑвашла. Апла пулин те ун пек ача пирки кӑна калаҫҫӗ пуль. Пӗр-пӗр хайлав пирки калас пулсан вара «кун ҫути курнӑ» теҫҫӗ. Чӗлхепе йӑнӑш усӑ курни питӗ те куҫа касать. Николай Плотников (ыйтса пĕлĕр) 15:00, 11 Раштав уйӑхӗн 2023 (UTC)
thread_title:  Ҫавах «килнисем»